Možnosť prechodu na Ibalgin po extrakcii osmičky a kombinácia s Panadol Extra Rapid.
Dobrý deň, som po extrakcii komplikovanej osmičky. Prvé dni som brala Flector, avšak začal ma z jeho bolieť žalúdok, tak som prešla na Novalgin. Je to ale pre mňa slabé, mohla by som prejsť na Ibalgin? Ak áno, v akom časovom rozostupe a s čím by som to mohla kombinovať? Napr. Panadol Extra Rapid?
Dobrý deň,
ďakujeme za Vašu otázku.
Pri nedostatočnom účinku lieku Novalgin je možné príležitostne najskôr po 4-6 hodinách podať liek s obsahom ibuprofénu (Ibalgin). Rovnako je možné s minimálnym časovým odstupom 4 hodiny užívať v opodstatnených prípadoch lieky s obsahom ibuprofénu (Ibalgin) a paracetamolu v  kombinácii s kofeínom (Panadol Extra), prípadne paracetamolu v kombinácii s kofeínom a kodeínom (Panadol Ultra). U liekov s obsahom ibuprofénu je však taktiež prítomné riziko nežiadúcich účinkov na tráviaci trakt rovnako, ako aj u Flectoru. Pri pretrvávaní bolesti, alebo pri opakovanom výskyte vedľajších účinkov sa o ďalšom postupe poraďte s lekárom.
Prajem skorú úľavu od ťažkostí.
S pozdravom
PharmDr. Veronika Kiabová